Ահա այդպիսի անձնաւորութիւններից մէկն էր Ալիս Գասպարեան-Շահմուրադեանը, ով ծնւել էր 1934 թւականին Թաւրիզում, ուրմիահայ մի ընտանիքում, ընտանիքի կրտսեր զաւակն էր: Տարրական կրթութիւնը ստացել էր Թաւրիզի «Թամարեան» երկսեռ դպրոցում, ապա միջնակարգ կրթութիւնը «Փարւին» աղջկանց դպրոցում: 12-ամեայ դպրոցն աւարտելուց յետոյ 1952 թւականին ընդունւել էր Թաւրիզի Ամերիկեան միսիոներների հիւանդանոց, թէ՛ սովորելու եւ թէ՛ միաժամանակ աշխատելու լաբորատորիայի բաժնում: